यस प्रकरणमा मुछिएका दुइ सिए मध्येका एक एलडी महतले कर फर्छ्यौट आयोग किन गठन हुन्छ भन्ने कुरा पनि स्पष्ट हुनुपर्ने बताएका छन् । 'नेपालमा राजस्वको मुख्य स्रोत भनेको आयकर, मूल्य अभिवृद्धि कर, अन्तःशुल्क, भन्सार महशुल र गैर कर आदि हुन् । यी स्रोतबाट सरकारलाई निरन्तर रुपमा राजस्व प्राप्त हुदै आएको ५ । तथापि देशलाई प्राप्त हुने राजस्व पर्याप्त मात्रामा संकलन हुन नसकी बर्षेनी अरबौ रकम बक्यौताको रुपमा रहेको देखिन्छ । वर्तमान समयमा मुलुकमा एकातिर राज्य संचालनका लागि पर्याप्त राजस्व परिचालन हुन नसकी आन्तरिक तथा बाह्य अनुदान तथा ऋणको सहारा लिनुपरेको अवस्था छ भने अर्काेतिर राज्यले प्राप्त गर्नुपर्ने राजस्व प्राप्त गर्न नसकी ठूला परिमाणमा बक्यौताको रुपमा रहेको छ ।'
